CELEX: 62018CN0537
Language: el
Date: 2018-08-17 00:00:00
Title: Υπόθεση C-537/18: Αίτηση προδικαστικής αποφάσεως την οποία υπέβαλε το Sąd Najwyższy (Πολωνία) στις 17 Αυγούστου 2018 — YV

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/11
            
         
      Αίτηση προδικαστικής αποφάσεως την οποία υπέβαλε το Sąd Najwyższy (Πολωνία) στις 17 Αυγούστου 2018 — YV
      (Υπόθεση C-537/18)
      (2018/C 427/16)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Najwyższy
      
         Διάδικοι στην υπόθεση της κύριας δίκης
      
      
         Προσφεύγουσα: YV
      
         Καθής: Krajowa Rada Sądownictwa
      
         Προδικαστικό ερώτημα
      
      Έχει το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, σε συνδυασμό με το άρθρο 9, παράγραφος 1, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (1), την έννοια ότι, σε περίπτωση που δικαστήριο τελευταίου βαθμού δικαιοδοσίας κράτους μέλους επιληφθεί μέσου παροχής ένδικης προστασίας, με το οποίο προβάλλεται παράβαση της απαγορεύσεως διακρίσεων λόγω ηλικίας όσον αφορά δικαστή του δικαστηρίου αυτού, και αιτήσεως αναστολής εκτελέσεως της προσβαλλομένης αποφάσεως, που έχει κατατεθεί συγχρόνως με την άσκηση του εν λόγω μέσου, το δικαστήριο αυτό υποχρεούται –προκειμένου να διασφαλίσει, μέσω της λήψεως προσωρινών μέτρων κατά το εθνικό δίκαιο, την προστασία δικαιωμάτων αντλούμενων από το δίκαιο της Ένωσης– να μην εφαρμόσει εθνική ρύθμιση δυνάμει της οποίας η αρμοδιότητα για την εξέταση της ένδικης διαφοράς στο πλαίσιο της οποίας ασκήθηκε το μέσο αυτό ανατίθεται σε τμήμα του εν λόγω δικαστηρίου, το οποίο δεν λειτουργεί ελλείψει διορισμού δικαστών στις προβλεπόμενες θέσεις;
      
         (1)  ΕΕ 2000, L 303, σ. 16